Aiacciu (o Aghjacciu) hè una cumuna di u dipartimentu di a Corsica suttana. A cità di u curallu hè u capilocu amministrativu di a Corsica sana, è ancu di a Corsica suttana. Ci sò 52 880 abitanti (1999) ingrentu à a cità stessa, ma si sò sviluppate dinò e cumune in lu circondu : Afà, Alata, Bastilicaccia, Appiettu par u più. D'altronde hè addunita Aiacciu cù parechje altre cumune di u rughjone par fundà a ""CAPA"" (Cumunità d'Agglumerazione di u Paese Aiaccinu). Si face chì circa 65 000 parsone si ne stanu in lu rughjone, è cusì hè u rughjone più pupulatu di Corsica cù quellu di Bastia. Si ci trova a ""Cullittività Tarrituriale di Corsica"" (CTC), induv'elli seghjanu l'aletti tarrituriali.